Document ID: /roh_data/filtered/swiss_laws_in_ROHinterleaved.jsonl.gz/27967

This text was translated from DE into Rumantsch Grischun.

Das IVZ dient der Erfüllung folgender Aufgaben:a. Erteilen, Kontrollieren und Entziehen von:1. Ausweisen für die Zulassung von Personen und Fahrzeugen zum Strassenverkehr,2. Bewilligungen und Bescheinigungen,3. Fahrtschreiberkarten;b. Durchführung von Administrativ- und Strafverfahren gegen Fahrzeugführer im Strassenverkehr;c. Fahrzeugtypisierung, Fahrzeugprüfung und Zulassung von Fahrzeugen zum Strassenverkehr;d. Kontrolle der Versicherung, Verzollung und Versteuerung nach dem AStG der zum Strassenverkehr zugelassenen Fahrzeuge;e. Identifikation von Fahrzeughaltern und Fahrzeugfahndung;f. Verkehrsopferschutz;g. Treibstoffrationierung sowie Belegung oder Einmietung von Fahrzeugen für Armee, Zivilschutz und wirtschaftliche Landesversorgung;h. Erstellen von Statistiken, namentlich in den Bereichen Fahrberechtigungen, Administrativmassnahmen, Fahrzeugtypen, Fahrzeugzulassungen, Strassenverkehrsunfälle und Strassenverkehrskontrollen;i. Erarbeiten von Grundlagen der Verkehrs-, Umwelt- und Energiepolitik;j. Erhebung der kantonalen Motorfahrzeugsteuern und weiterer Abgaben sowie Erhebung und Überprüfung der Entrichtung der Schwerverkehrsabgaben und der Nationalstrassenabgaben;k. Unterstützung in- und ausländischer Behörden beim Vollzug der Vorschriften über die Arbeits- und Ruhezeit der berufsmässigen Motorfahrzeugführer;l. Zulassung und Kontrolle von Strassentransportunternehmen im Personen- und im Güterverkehr;m. Vollzug der Verminderung der CO2-Emissionen von Fahrzeugen nach dem CO2-Gesetz vom 23. Dezember 2011. Fassung gemäss Ziff. I des BG vom 17. März 2023, in Kraft seit 1. Okt. 2023  (AS 2023 453; BBl 2021 3026). SR 641.51 Fassung gemäss Ziff. I des BG vom 17. März 2023, in Kraft seit 1. Okt. 2023  (AS 2023 453; BBl 2021 3026). Fassung gemäss Ziff. I des BG vom 17. März 2023, in Kraft seit 1. Okt. 2023  (AS 2023 453; BBl 2021 3026). SR 641.71

Il SIAC serva ad ademplir las suandantas incumbensas:a. conceder, controllar e retrair:1. documents per l’admissiun da persunas e da vehichels al traffic sin via,2. permissiuns ed attestaziuns,3. cartas per il registratur da viadis;b. realisar proceduras administrativas e penalas cunter manischunzs en il traffic sin via;c. tipisar vehichels, examinar vehichels ed admetter vehichels al traffic sin via;d. controllar l’assicuranza, il pajament dals dazis ed il pajament da las taglias tenor la LTAut dals vehichels admess al traffic sin via;e. identifitgar possessurs da vehichels e tschertgar vehichels;f. proteger las victimas da traffic;g. raziunar il carburant sco er requirir u prender en locaziun vehichels per l’armada, per la protecziun civila e per il provediment economic dal pajais;h. far statisticas, en spezial en ils secturs autorisaziuns da manischar, mesiras administrativas, tips da vehichels, admissiuns da vehichels, accidents da traffic sin via e controllas dal traffic sin via;i. elavurar basas da la politica da traffic, d’ambient e d’energia;j. incassar las taglias chantunalas sin ils vehichels a motor ed autras taxas, sco er incassar e controllar il pajament da las taxas sin il traffic da camiuns pesants e las taxas per l’utilisaziun da las vias naziunalas;k. sustegnair autoritads svizras ed estras tar l’execuziun da las prescripziuns davart il temp da lavur e da paus dals manischunzs professiunals da vehichels a motor;l. admetter e controllar interpresas che transportan persunas e rauba sin via;m. exequir la reducziun da las emissiuns da CO2 da vehichels tenor la Lescha dals 23 da december 2011 davart il CO2. Versiun tenor la cifra I da la LF dals 17 da mars 2023, en vigur dapi il 1. d’oct. 2023 (AS 2023 453; BBl 2021 3026). SR 641.51 Versiun tenor la cifra I da la LF dals 17 da mars 2023, en vigur dapi il 1. d’oct. 2023 (AS 2023 453; BBl 2021 3026). Versiun tenor la cifra I da la LF dals 17 da mars 2023, en vigur dapi il 1. d’oct. 2023 (AS 2023 453; BBl 2021 3026). SR 641.71